polyglot-tagger/wikipedia-language-snippets-filtered huggingface dataset:
2006 நேபாள ஜனநாயகப் போராட்டத்தின் விளைவாக, கலைக்கப்பட்ட நாடாளுமன்றத்தை நேபாள மன்னர் மீண்டும் நிறுவ அனுமதித்தார். கட்க பிரசாத் சர்மா ஒளி நேபாளத்தின் பிரதம அமைச்சராக தேர்ந்தெடுக்கப்பட்டார்.
2002ல் நேபாளத்தின் முன்னாள் நாடாளுமன்றம், மாவோயிஸ்ட் தீவிரவாதிகளின் நாடளாவிய கலவரங்களை அடக்க இயலாதபடியால், நேபாள மன்னர் ஞானேந்திரா, நாடாளுமன்றத்தை 2002ல் கலைத்தார்.
நேபாள கூட்டாச்சி நாடாளுமன்றம் கூட்டாச்சி தத்துவத்தின் படி நிறுவப்பட்ட நேபாளத்தின் உயர் அதிகாரம் படைத்த மக்கள் பிரதிநிதிகளின் அமைப்பாகும்.
கெடு காலமான இரண்டு ஆண்டு காலத்தில் அரசியலமைப்பு நிர்ணய மன்றம், நேபாளத்தின் புதிய அரசியலமைப்புச் சட்டத்தை இயற்றாத காரணத்தால், 27 மே 2012ல் கலைக்கப்பட்டது.
சங்கம் என்ற அமைப்பு முதன் முதலில் கௌதம புத்தர் கிமு 5ம் நூற்றாண்டில் நிறுவினார். சங்கத்தில் பயிலும் பிக்குகள் மற்றும் பிக்குணிகள், உலக ஈடுபாடுகளிலிருந்து விலகி, எப்பொறுப்பும், கட்டுப்பாடுகள் இன்றி, முழுநேரம் உயர் ஒழுக்கத்துடன் புத்தத்தன்மை அடைவதற்கு பயிற்சி புரியும் இடமாக இருந்தது.
சாதாரன உலகியல் வாழ்வு வாழும் பௌத்த சமூகத்தவர்களுக்கு, சங்கம் எனும் அமைப்பு புத்தரின் அறவுரைகளை எடுத்துக் கூறவும், ஆன்மீக உதவிக்கும் பெரும் பங்காற்றுகிறது.
பௌத்த சமயத்தை பின்பற்றும் அனைவரையும் சங்கத்தின் உறுப்பினர்கள் என மகாயான பௌத்தம் கூறுகிறது. ஆனால் தேரவாத பௌத்தமோ, பௌத்த சமயத்தை பின்பற்றும், பிக்குகள் அல்லது பிக்குணிகள் அல்லாத பௌத்த சமூகத்தினரை பரிசத் என்று குறிப்பிடுகிறது.
வரலாற்று காலத்தில் பௌத்த சமயத்தை மக்களிடையே பரப்பவும், வழிபாட்டுத் தலமாகவும், கல்விக் கூடமாகவும் சங்கம் செயல்பட்டது. மேலும் பிக்குகள் மற்றும் பிக்குணிகள் பௌத்த சாத்திரங்கள் பயிலவும், ஜெபம், தவம், தியானம் செய்யும் இடமாகவும் சங்கம் அமைந்தது.
ஞானத்தின் நான்கு நிலைகளில் ஒன்றையோ அல்லது அனைத்தையோ அடைய விரும்பும் பிக்குகள் அல்லது பிக்குணிகள் அல்லாத பௌத்த சமயத்தை பின்பற்றும் மக்களை உபாசகர்கள் என்பர்.
சங்கம் ,) என்பது பாளி மற்றும் சமசுகிருதச் சொல் ஆகும். பௌத்த சமயத்தில் சங்கம் என்பதற்கு பிக்குகள் பௌத்த மெய்யியலை மறு ஆய்வு செய்தவதற்கும் மற்றும் வாழ்வியல் முறைகளை ஒழுங்குபடுத்த ஒன்று கூடும் இடமாகும்.
ஏப்ரல் 1855ல் நேபாளப் படைத்தலைவர்கள் பொம் பகதூர் குன்வர், தீர் சம்செர் பகதூர் குன்வர், கிருஷ்ண தேஜ் குன்வர், பிரிதிவி தேஜ் குன்வர் ஆகியோர் தலைமையில், நேபாள - திபெத்திய எல்லைப் பகுதிகளான கெரூங், கூட்டி, ஹும்லா, ஓலங்சுங்கோலாவில் மொத்தம் 34,906 நேபாள போர் வீரர்கள், 36 துப்பாக்கிப்படை வீரர்கள் மற்றும் எட்டு பீரங்கிகளுடன், திபெத்தை ஆக்கிரமிக்க ஆயத்த நிலையில் இருந்தனர்.
தப்தலி உடன்படிக்கையின் படி, போரில் தோற்ற திபெத்தியப் பேரரசு, ஆண்டுதோறும் பத்தாயிரம் ரூபாய், நேபாள இராச்சியத்திற்கு போர் ஈட்டுத் தொகை செலுத்த ஒப்புக்கொண்டது. மேலும் திபெத்திய தலைநகரமான லாசாவில், நேபாள வணிக மையம் அமைத்துக் கொள்ளவும், திபெத்திய அரசவையில் ஒரு நேபாள முகமையாளரை அமர்த்திக் கொள்ளவும் திபெத் ஒப்புக்கொண்டது.
1972ல் நடைபெற்ற சீன நேபாள போருக்குப் பின் திபெத்தியர்களுடன் நல்லுறவு காத்த நிலையில், 1850ல் சிங் பேரரசில் தைப்பிங் கிளர்ச்சி மூண்டது. இந்நிலையை தனக்கு சாதகமாக பயன்படுத்திக் கொண்ட நேபாள பிரதம அமைச்சரும், தலைமைப் படைத்தலைவருமான ஜங் பகதூர் ராணா, சீனாவின் தலையீடு இன்றி திபெத்தை கைப்பற்ற முடிவு செய்தார்.
நேபாள திபெத்தியப் போர் நேபாள இராச்சியப் படைகளுக்கும், சீனாவின் சிங் பேரரசின் கீழ் இருந்த திபெத்தியப் படைகளுக்கும் இடையே 1855 - 1856ல் திபெத்தில் நடைபெற்றது. போரில் திபெத்தியப் படைகளை தோற்கடித்து நேபாளப் படைகள் வென்றது.
திபெத்திய படைத்தலைவர் சேத்தியா கஜி தலைமையில் 98,000 படைவீரர்கள், நேபாளப் படைகளை எதிர் கொள்ள ஆயத்தமாக இருந்தனர். போரில் நேபாளப் படைகள், திபெத்தின் கூட்டி, கெராங், டிஜாங்கா போன்ற பகுதிகளை நேபாளப் படைகள் கைப்பற்றியது.
பீம்சென் தபா, மன்னர் ராணா பகதூர் ஷாவை கொலை செய்த எதிரிகளின் கூட்டத்தைப் பிடித்துக் கொன்றதால், தனது பலத்தை நேபாள அரச குடும்பத்தினருக்கு உணர்த்தினார். இதனால் நேபாள இராச்சியத்தின் துணை பிரதம அமைச்சர் பதவியும், துணை தலைமைப் படைத்தலைவர் பதவியும், தபா வம்சத்தவர்களுக்கு பரம்பரையாக வழங்கப்பட்டது. / .
வகேலா தாபா குலத்தின் பீம்சென் தபா, நேபாள இராச்சியத்தில் தபா வம்சத்தை நிறுவியர் ஆவார். நேபாள மன்னர் ஜங் பகதூர் ராணாவின் மாமனார் ஆன தபா வம்சத்தின் பாலநரசிங் குன்வரை, நேபாள இராச்சியத்தின் அரசவையில் முக்கிய பதவி வழங்கினார்.
மன்னர் ராணா பகதூர் ஷாவின் கொலைக்குப் பின் ஏற்பட்ட பெரும் கலகத்தை அடக்கிய பீம்சென் தாபா, நேபாளத்தின் துணை பிரதம அமைச்சர் ஆனார். அரசி ராணி திரிபுரசுந்தரி, நேபாள அரசின் காப்பாளராகவும், ராஜமாதாவாகவும் விளங்கினார்.
நேபாள இராச்சியத்தின் அரசவையில் முக்கிய நபரான தாமோதர் பாண்டே மீது குற்றம் சுமத்தி மரண தண்டனை விதித்த தபா வம்சத்தின் பீம்சென் தபா, பாண்டே குடும்பத்தினர்களை கொடுமைப்படுத்தினார்.
நேபாள இராச்சியத்தை நிறுவிய ஷா வம்ச மன்னர் பிரிதிவி நாராயணன் ஷா ஆட்சியில் செல்வாக்குடன் விளங்கிய தபா வம்சத்தினர், ராணா பகதூர் ஷா ஆட்சிக்காலத்தில் செல்வாக்குடன் விளங்கினர்.
ஆங்கிலேய-நேபாளப் போரில் , நேபாள மன்னர் கீர்வான் யுத்த விக்ரம் ஷா இறக்கும் வரை, ராஜமாதா திரிபுரசுந்தரியின் ஆதரவுடன், நேபாள அரசவையில் தபா வம்சத்தினர் ஆதிக்கம் செலுத்தினர்.
ராணா வம்சத்தவர்கள் நேபாள இராச்சியத்தின் பரம்பரை பிரதம அமைச்சர்களாக பணியாற்றுவதற்கு முன்பு, தபா வம்சத்தினர், ஷா வம்ச நேபாள இராச்சியத்தின் பிரதம அமைச்சர்களாக இருந்தனர்.
பீம்சென் தாபாவின் சகோதரர் நயின் சிங் தாபாவின் மகளான ராணி திரிபுரசுந்தரி, நேபாள இராச்சியத்தின் மன்னர் ராணா பகதூர் ஷாவின் மனைவியும், அரசியும் ஆவார்.
18 ஆம் நூற்றாண்டின் முடிவில், நேபாள அரசவையில் தீவிர ஆதிக்கம் செலுத்தி கொண்டிருந்த பாண்டே போன்ற பிரபுகளுக்கு எதிராக, தபா கஜிகள் போராடி வந்தனர்.
மகாபாரத இதிகாசத்தில் வட இந்தியாவின் இமயமலையில் வாழ்ந்த கசர் மக்களைக் குறித்து பல இடங்களில் குறித்துள்ளது. இந்த வரலாற்று கால கச மல்ல இராச்சியத்தினருக்கும், மகாபாரதத்தில் குறித்த கசர் மக்களுக்கும் தொடர்பு இருக்கலாம் என்ற ஐயம் உள்ளது. வரலாற்று கால நேபாள நாட்டு கச மல்லர்களைக் குறித்து, 8 முதல் 13ம் நூற்றாண்டு வரையிலான இந்திய சாத்திரங்களில் செய்திகள் உள்ளது. கச மல்ல இராச்சியம், பத்தாம் நூற்றாண்டின் பிற்காலத்தில் நிறுவப்பட்டிருக்கலாம், என 12 - 14ம் நூற்றாண்டில் கிடைத்த வரலாற்று ஆவணங்கள் மூலம் தெரியவருகிறது.
கச மல்ல இராச்சியம் , என்பதை கச இராச்சியம் என்றும் அழைப்பர். இந்த இராச்சியம் தற்கால நேபாள நாட்டில் கிபி பத்தாம் நூற்றாண்டில் மன்னர் நாகராஜன் என்பவரால் நிறுவப்பட்டது. நேபாள மல்லர் குல மன்னர்களால் மேற்கு நேபாளத்தின் சிஞ்சா சமவெளியை தலைமையிடமாகக் கொண்டு கிபி 11 - 14ம் நூற்றாண்டு வரை ஆளப்பட்டது.
13ம் நூற்றாண்டின் பிற்பகுதியில், கச மல்ல இராச்சியம் வீழ்ச்சியடைந்தது. எனவே இராச்சியம் சிதறியது. கர்ணாலி - பேரி மண்டலத்தில் 22 குறுநில மன்னர்கள் கொண்ட பைசே இராஜ்ஜியக் கூட்டமைப்பும், கண்டகி மண்டலத்தில் 24 குறுநில மன்னர்கள் கொண்ட சௌபீஸ் இராச்சியக் கூட்டமைப்பும் உருவானது. சௌபீஸ் கூட்டமைப்பில் 12 கஸ் குழு மன்னர்களும், 12 மகர் குழு மன்னர்களும் இருந்தனர்.
கச மல்ல இராச்சியத்தை நிறுவிய மன்னர் நாகராஜனின் வாரிசுகள், தங்கள் பெயருக்குப் பின்னாள் சல்லா, மல்லா மற்றும் சப்பில்லா என்ற பட்டப் பெயர்களை தாங்கியள்ளனர். கச மல்ல நாட்டு மன்னர்கள் இந்து சமயப் பழக்க வழக்கங்கள், சடங்கு, சம்பிரதாயங்கள் கடைப்பிடித்தனர்.
மத்திய இந்தியாவின் தாங்க இராச்சியத்தின் 954ம் ஆண்டின் கஜுராஹோ கல்வெட்டுக் குறிப்புகளில் நேபாளத்தின் கச மல்லா இராச்சியம், வங்காளத்தின் கௌடப் பேரரசு மற்றும் மேற்கு & மத்திய இந்தியாவின் கூர்ஜர-பிரதிகாரப் பேரரசிற்கு இணையானது எனக் கூறுகிறது.
கச மல்ல இராச்சியம் குறித்தான செய்திகள், சிஞ்சா சமவெளியின் சூம்லா மாவட்டம் மற்றும் சுர்கேத் மாவட்டங்களில் அகழ்வாராய்ச்சிகளில் 12 - 14ம் நூற்றாண்டு காலத்திய கஸ் மொழியில் எழுதப்பட்ட தேவநாகரி எழுத்து கல்வெட்டுகள் மூலம் அறியப்படுகிறது.
இவர் 1881 நவம்பர் 17 இல் மாண்டகு எட்வார்டு ஜேம்சு புட்வெல் பெல்லாமிக்கும் காசுதெல் எனப்பட்ட மேரி பெல்லாமிக்கும் பிறந்தார். இவரது மாமா பிராங்க் ஆர்த்தர் பெல்லாமிஆக்சுபோர்டு பல்கலைக்கழகத்தின் இராடுகிளிப் வான்காணகத்தி இரண்டு உதவியாளரில் மூத்தவர் ஆவார்; எதெல் 1899 இல் தன் 17 ஆம் அகவையில், அவருக்காக வீட்டில் இருந்தே பகுதிநேர உதவியாளராகப் பணிபுரிய தொடங்கினார். இவர் கார்தே து சியல் , வான்வரை அட்டவணை ஆகிய திட்டங்களுக்கான ஆக்சுபோர்டு பங்களிப்புகள் சார்ந்த கணக்கீடுகளைச் செய்தார். இவருக்குசாவிலியன் வானியல் பேராசிரியர் எர்பெர்ட் கால் டரனர் வழிகாட்டினார். டர்னர் 1912 இல் இவரை அந்த வான்காணகத்துக்கான நிலையான முழுநேர இரண்டாம் உதவியாளராகப் பணியில் அமர்த்தினார். இவருக்கு ஆண்டுக்கு 50 பவுண்டுகள் ஊதியம் வழங்கப்பட்டது. இப்பணி முன்பு இவரது மாமாவில் ஒருவராகிய பிரெடெரிக் பெல்லாமியால் செய்யப்பட்டதாகும். அவர் எதெல் பிறப்பதற்கு முன்பே இரந்துவிட்டார்.
ஆக்சுபோர்டு வான்வரை அட்டவணையில் பணி முடிந்ததும், டர்னர் கணக்கீடுகளுக்கான தேவைமிக்க வாட்டிகான் வான்காணகத்துக்கு உதவ முடிவுசெய்தார். 1911 1928, ; வாட்டிகான் வட்டாரத்துக்கான முழுப்பணியும் எதெல்லிட விடப்பட்டது. இவரது பணியில் நிறைவுற்ர வாட்டிகான் இவருக்கு 1928 இல் தன் வெள்ளிப் பதக்கத்தை வழங்கியது; என்றாலும், இப்பணிக்காக இவருக்கு ஊதியம் ஏதும் தரப்படவில்லை. 1928 அளவில் இவரும் இவரது மாமாவும் ஒரு மில்லியன் விண்மீன்களுக்கும் மேலான விண்மீன்களின் இருப்புகளை அட்டவணைப்படுத்தினர்.
எதெல் பிரான்சிசு பட்வெல் பெல்லாமி ஓர் ஆங்கிலேய வானியலாளரும் மாந்தக் கணினியும் நிலநடுக்கவியலாலரும் ஆவார். இவர் மில்லியன் விண்மீன்களுக்கும் மேலான விண்மீன்களின் இருப்புகளை வானியல் அட்டவணையில் சேர்க்க உதவியவர் ஆவார்.
லிச்சவி நாடு நேபாளத்தின் காத்மாண்டு சமவெளியில் கிபி 470 முதல் 750 முடிய இருந்த பண்டைய நாடாகும். இந்நாட்டை தற்கால இந்தியாவின் பிகார் மாநிலத்தின் மிதிலைப் பிரதேசத்தின் வைசாலி நகரத்தின் லிச்சாவி குலத்தினர், காத்மாண்டு சமவெளியை கைப்பற்றி கிபி நான்காம் நூற்றாண்டின் பிற்பகுதியில் லிச்சாவி இராச்சியத்தை நிறுவினர்.
லிச்சாவிகள் தலைமை அமைச்சர், தலைமைப் படைத்தலைவர் மற்றும் நிலக்கிழார்கள் உதவியுடன் மகாராஜா பட்டத்துடன் லிச்சாவி நாட்டை ஆண்டனர்.
15 டிசம்பர் 1960 இல் மன்னர் மகேந்திரா அரசியலமைப்பு சட்டத்தை இடைநீக்கம் செய்து, மக்களால் தேர்ந்தெடுக்கப்பட்ட நேபாள நாடாளுமன்றத்தையும் அமைச்சரவையையும் கலைத்து விட்டு,நேபாளத்தில் மன்னரின் நேரடி ஆட்சிமுறையை நடைமுறைப்படுத்தினார். நேபாள பிரதம அமைச்சராக இருந்த விஸ்வேஷ்வர பிரசாத் கொய்ராலாவையும் அவரது நெருங்கிய கூட்டாளிகளையும் சிறையில் அடைத்தார். மன்னர் மகேந்திரா நேபாளத்தின் கிராமங்களிலும் மாவட்டங்களிலும் தேசிய அளவிலும் பஞ்சாயத்து ஆட்சி முறையை நடைமுறைப்படுத்தினார்.வெளிநாட்டு விவகாரத்தில் மன்னர் மகேந்திரா, இந்தியா - சீனா நாடுளைப் பொறுத்த வரை நடுநிலைக் கொள்கையைக் கடைபிடித்தார்.
மகேந்திரா, மன்னர் திரிபுவன் - ராணி காந்தி தேவி இணையருக்கு 11 சூன் 1920ல் பிறந்தவர். இளவரசர் மகேந்திரா 1940ல் நேபாள பிரதம அமைச்சர் ஹரி சாம்செர் ராணாவின் மகளான இந்திராவை மணந்தவர்.பின்னர் ராணி இந்திராவின் தங்கையான காந்தி தேவியை மணந்தார். மகேந்திரா - காந்திதேவி இணையரின் மூன்று மகன்கள் பிரேந்திரா, ஞானேந்திரா, திரேந்திரா; மூன்று மகள்கள் இளவரசி சாந்தி, இளவரசி சாரதா மற்றும் இளவரசி சோவா ஆவார்கள். 1952ல் மன்னர் மகேந்திரா ரத்தினா தேவியை மணந்தார்.
மன்னர் மகேந்திரா நிலச்சீர்திருத்த திட்டங்களைக் கொண்டு வந்தார். அதன் மூலம் நிலம் அற்றவர்களுக்கு நிலம் வழங்கப்பட்டது. நேபாளத்தின் தராய் பகுதியில் கிழக்கு - மேற்காக செல்லும் தேசிய நெடுஞ்சாலையான மகேந்திரா நெடுஞ்சாலையை அமைத்தார்.
மன்னர் மகேந்திரா, கிராமப்புற வளர்ச்சிக்காக 1967 இல் ”கிராமங்களை நோக்கி” எனும் தேசிய இயக்கத்தைக் கொண்டு வந்தார். 1955ல் ஐக்கிய நாடுகள் அவையின் உறுப்பினராக நேபாள நாடு சேர்க்கப்பட்டது.
1951 இல் ராணா வம்சத்தினர் பரம்பரையாக பிரதம அமைச்சராகும் உரிமை பறிக்கப்பட்டப் பின்னர், நேபாளி காங்கிரஸ் கட்சியின் தலைவர் விஸ்வேஷ்வர பிரசாத் கொய்ராலா நேபாளத்தின் முதல் பிரதம அமைச்சரானார். நேபாள இராச்சியத்திற்கு நேபாளம் எனப் பெயர் மாற்றம் செய்யப்பட்டு, முழு முடியாட்சி முறை அகற்றபட்டு அரசியலமைப்புக்குட்ட முடியாட்சி முறை நடைமுறைப்படுத்தப்பட்டது.
புதிய அரசியலமைப்பு சட்டத்தை நடைமுறைப்படுத்தினார். நேபாளி காங்கிரஸ் போன்ற அரசியல் கட்சிகளற்ற ஜனநாயக முறையில் நிறுவப்பட்ட பஞ்சாயத்து அமைப்பின் மூலம் மக்கள் தங்கள் பிரதிநிதிகளை, உள்ளாட்சி அமைப்புகளுக்குத் தேர்ந்தெடுத்தனர். ஆனால் நாட்டின் முழு அதிகாரங்களும் மன்னரின் கையில் இருந்தது. இந்நடைமுறைக்கு எதிரானவர்களை தேச விரோத சக்திகள் எனப்பட்டனர்.
1960 இல் முதன்முறையாக மக்களால் தேர்ந்தெடுக்கப்பட்ட நாடாளுமன்றத்தைக் கலைத்து விட்டு, நாட்டின் நிர்வாகத்தை மன்னர் மகேந்திரா தனது நேரடிக் கட்டுக்குள் கொண்டு வந்தார். நேபாளி காங்கிரஸ் போன்ற அரசியல் கட்சிகள் தடை செய்யப்பட்டது. மனித உரிமைகள், ஊடக உரிமைகள் மறுக்கப்பட்டது.
நாட்டின் நிர்வாகத்திற்கு மன்னருக்கு ஆலோசனை கூற, 26 டிசம்பர் 1961 இல் ஐந்து அமைச்சர்களைக் கொண்ட அமைச்சரவையை மன்னர் மகேந்திரா நியமித்தார்.
5% நைட்ரசன் மற்றும் 9.4% மக்னீசியம் தனிமங்கள் சேர்ந்து உரங்களாக தயாரிக்கப்படுகின்றன. எனவே இவ்வுரத்தின் தரம் 10.5-0-0 + 9.4% .எனப்படுகிறது. மக்னீசியம் நைட்ரேட்டு உரக் கலவைகளில் பொதுவாக அமோனியம் நைட்ரேட்டு, கால்சியம் நைட்ரேட்டு, பொட்டாசியம் நைட்ரேட்டு மற்றும் நுண் சத்துப் பொருள்கள் போன்றவை கலந்திருக்கும். இக்கலவை பைங்குடில் மற்றும் மண்ணில்லா வேளாண்மை வர்த்தகத்தில் பயன்படுத்தப்படுகிறது.
தண்ணீரில் எளிதில் கரையக்கூடிய சேர்மமாக இருப்பதால் இது சுரங்கங்களிலும், குகைகளிலும் அறு நீரேற்று வடிவ நைட்ரோமேக்னசைட்டு என்ற கனிம வடிவிலேயே தோன்றுகிறது .
எக்சு-கதிர் ஊடுருவிய இடம் கருமையாகத் தெரியும். அதுபோல் நியூத்திரன் பிம்பங்களின் அடர்த்தியானது நியூத்திரன்களை உட்கவரும் அளவைப் பொறுத்தது. ஒவ்வொரு தனிமத்திற்குத் தனிமம், நியூத்திரன்களை உட்கவரும் திறன் வேறுபடுகிறது. நியூத்திரன்கள் மின் சுமையற்றும் சுழற்சியற்றும் இருப்பதால், வெளிக் காந்தப் புலத்தால் எந்த காந்தத்திருப்புதிறனையும் அடைவதில்லை.
நியூத்திரன்கள், காந்தப் பொருட்களின் தன்மையை ஆராய உதவுகிறது. நியூத்திரன்கள் மின் சுமையற்று இருப்பதால், காந்தப் புலத்தினாலும், மின் புலத்தினாலும் பாதிப்படைவதில்லை. நியூத்திரன்களின் சுழற்சி, அவற்றை ஒரே திசையில் முனைவாக்கம் செய்கிறது. நியூத்திரன்களின் இந்தப் பண்பு, பொருட்களின் காந்தப் பண்புகளைக் கண்டறிய பயன்படுகிறது.
நியூத்திரன்கள் வலிய இடைவினை மூலம் அணுக்கருவுடன் பிணைக்கப்படுகிறது. இவ்விடைவினை நியூத்திரன்களைச் சிதறடிக்கவோ அல்லது உட்கவரவோ செய்கிறது. நியூத்திரன்கள் கற்றைகள் செறிவு குறைந்துள்ளதாலும், பொருட்களை ஆழமாக ஊடுருவிச் செல்கிறது. இவ் வகை நுண்ணோக்கிகள் எக்சு-கதிர் நுண்ணோக்கிகளைப் போன்று செயல்படுகிறது.
நியூத்திரன் என்பது மின்னூட்டமற்ற துகளாகும். நுண் நோக்கியியலில் பொருட்களின் வடிவமைப்பைப் பெற, மின்னூட்டமற்றதாக இருப்பதால் ஊடுருவிச் செல்வது எளிதாகிறது. நியூத்திரன் நுண்ணோக்கி மூலம் 4 மடங்கு அதிகமாக உருப்பெருக்கம் செய்ய இயலும்.
நியூத்திரன் நுண்ணோக்கி என்பது, குறைந்த கோணமே சிதறலடையும் நியூத்திரன்களை அணுக்கரு பிளவின் மூலம் இலித்தியம்-6 அணுவிலிருந்து பிம்பங்களை உருவாக்கும் கருவியாகும்.
திரவ மின்கலங்கள், இயந்திரங்கள் மற்றும் இதர மின்கலங்கள் ஆகியவற்றை ஊடுருவிச் சென்று, அவற்றின் வடிவமைப்பைக் காண உதவுகிறது. உயிரிப் பொருட்களின் வடிவமைப்பையும் காண உதவுகிறது.
அப்துல் குவாவி தேசுனாவி என்பவர் இந்திய உருது எழுத்தாளரும், கடிந்துரையாளரும் பன்மொழியாளரும் , ஆதார நூல் பட்டியல் சேகரிப்பாளும் ஆவார். இவர் உருது இலக்கியத்தில் பல நூல்களை எழுதி உள்ளார். மௌலானா அப்துல் கலாம் ஆசாத், மிர்சா காலிப், அல்லமா முகமது இக்பால் ஆகியோர் குறிந்து எழுதிய நூல்கள் சிறப்பு பெற்றவை. இவர் பல விருதுகளை தன்னுடைய இலக்கியப் பணிக்காக பெற்றுள்ளார். .
தேசுனாவி பீகாரில் உள்ள தேசுனா என்ற உள்ளூரில் இசுலாமிய அறிஞர் சுலைமான் நட்வி குடும்பத்தில் பிறந்தார். சுலைமான் தங்கள் குடும்பம் அல்லாவின் இறுதி இறை தூதரான முகமதுவின் குடும்பத்தின் மரபு உடையது என்றார். இவரின் தந்தை சையது முகமது சையது ராசா மும்பையிலுள்ள புனித சேவியர் கல்லூரியில் உருது அரபு பாரசீக மொழிகளுக்கு பாடம் எடுத்த பேராசியர். தேசுனாவிக்கு பேராசியர். சையது மோகி ராசா என்ற அண்ணனும் பேராசியர். சையது அப்துல் வாலி தேசுனாவி என்ற தம்பியும் உள்ளார்கள்.
பட்டயப்படிப்புகளை முடித்தார். இவர் சைபா முதுகலை கல்லூரியில் உருது துறையில் பிப்பரவரி 1961இல் இணைந்தார். பின்பு அக்கல்லூரியின் உருது துறையின் பேராசிரியாகவும் துறைத் தலைவராகவும் உயர்ந்தார். 1990இல் ஓய்வு பெற்ற பின் பல பதவிகளை வகித்தார்
கிரேக்க கலாச்சார அமைச்சகம் இது கடந்த 65 ஆண்டுகளில் கண்டறியப்பட்ட கிரேக்கத்தில் மிக முக்கியமான கண்டுபிடிப்பு என்று குறிப்பிடுகிறது. எந்தத் தொழில் நுட்பமும் இல்லாத காலகட்டத்தில், மிகச் சிறிய இடத்துக்குள் இவ்வளவு நுணுக்கமான ஒரு சிற்பத்தை எப்படி வடிக்க முடிந்தது என்று எல்லோரும் வியக்கின்றனர். சில தொல்லியல் ஆய்வாளர்கள் இத்தகைய சிறிய சிற்பத்தை உருபெருக்கும் கண்ணாடி உதவியுடன் உருவாக்கப்பட்டிருக்ககலாம் என்று நம்புகிறார்கள், "கிரேக்க கலைகளைப் பற்றிய வரலாறு, இப்போது இன்னும் ஆயிரம் ஆண்டுகளுக்கு முன்னோக்கிச் சென்றுவிட்டது." என்கின்றனர். இந்த கண்டுபிடிப்பு மினோவன் நாகரிகத்தின் கலை வளர்ச்சியைப் பற்றி முன்னர் நிறுவப்பட்ட முடிவுகளுக்கு சவால்களாக இருப்பதாக ஆராய்ச்சியாளர்கள் உறுதிப்படுத்தியுள்ளனர்.
பைலோஸ் போர் இரத்தினக்கல் என்பது பண்டைய கிரேக்க காலத்திய மினோவன் நாகரிக முத்திரை ஆகும். இதில் போரில் ஈடுபட்ட வீரர்களை சித்தரித்து உள்ளது. இது மியோவான் பைஸ்ஸில் உள்ள நெஸ்ஸேரின் அரண்மனைக்கு அருகில் உள்ள தொல்லியல் களத்தில் கண்டுபிடிக்கப்பட்டது. இது சுமார் கி.மு 1450 காலத்தியதாக கருதப்படுகிறது. இந்த முத்திரையில் உள்ள நுணுக்கமான செதுக்கல்கள் இதன் குறிப்பிடத்தக்க அம்சமாகும்.
அங்கு வந்த பார்வதி தம் மகன் இறந்து கிடப்பதைக் கண்டு கதறி அழுதார். பிறகு கோபம் கொண்ட பார்வதி தமது அம்சங்களான தச மகா வித்யாக்களை அழைத்தார். அவர்கள் தேவர்களை அழித்துக் கொண்டிருந்தனர். இறுதியில் சிவபெருமான் தாம் பார்விதியின் பிள்ளையை உயிர்ப்பிப்பதாக வாக்களிக்கிறார். இதையடுத்து பார்வதி சாந்தமானார். பிறகு அங்க வந்த காசிப முனிவர் தாம் சிவனுக்கு அளித்த சாபத்தைப் பற்றிக் கூறுகிறார். முன்னொரு காலத்தில் சிவபெருமான் தம்மிடம் வரம் பெற்ற அரக்கர்களைக் காப்பதற்காக சூரிய தேவன் மீது திரிசூலத்தை எய்தார். இதனால் கோபமடைந்த அவரது தந்தை காசிப முனிவர் சிவபெருமானின் மகனும் ஒரு நாள் இவ்வாறு திரிசூலத்தால் கொல்லப்படுவான் என்று சாபம் விடுத்தார். அச்சாபத்தின் விளைவே நடந்த நிகழ்வுகள் என்பது தெரிய வருகிறது.
கஜாசுரன் என்ற அசுரன் சிவபெருமானை நோக்கி தவம் புரிந்து அவரைத் தன் வயிற்றினுள் அடக்கி வைக்கும் வரத்தைப் பெற்றான். பிறகு அவன் தேவர்களை சிறை பிடித்தான். திருமகள் வழங்கிய சந்தனத்தின் மூலம் பார்வதி ஒரு சிறுவனின் சிலையை உருவாக்கினார். திருமாலின் தாமரை மலர் பட்டவுடன் அவன் உயிர்பெற்றான். இதனால் பார்வதி மகிழ்ச்சி அடைந்தார். தேவியர்கள் அனைவரும் வந்து அச்சிறுவனை வாழ்த்தினர். அவனைக் காண சனீசுவரன் ஆவல் கொண்டார். அவரது தீய பார்வை சிறுவன் மீது படுகிறது. இதையறிந்த பார்வதி தேவி கோபம் கொண்டு துர்க்கையாக மாறி சூலாயுதத்தால் சனீசுவரனின் காலைத் தாக்கினார். பிறகு அவர் தம் மகனின் முகத்தைக் கண்டு சாந்தமடைந்தார்.
நந்திதேவர் திருமாலின் அருளுடன் கஜாசுரனைத் தாக்கினார். இதன்மூலம் விடுதலையான சிவபெருமான் கஜாசுரனை வதம் செய்தார். பிறகு அவர் தாம் பலகாலமாகப் பிரிந்திருந்த பார்வதியைக் காணச் சென்றார். இதையறிந்த பார்வதி ஆவலுடன் சிவபெருமான் வருகைக்காக தயாராகிக் கொண்டிருந்தார். அப்போது அங்கு சிவகணங்கள் யாரும் இல்லாததால் பார்வதி தம் மகனுக்கு சக்திகள் வழங்கி அவனைக் காவலுக்கு நிறுத்தினார். அவரிடம் தாம் ஒருவரையும் உள்ளே அனுமதிக்க மாட்டேன் என்று அச்சிறுவன் வாக்களித்தான்.
பார்வதியின் மகன் சிவபெருமானை உள்ளே செல்ல அனுமதிக்கவில்லை. பிறகு பூதகணங்கள், தேவர்கள், எமதர்மன் என பலரும் பார்வதியின் மகனிடம் போரிட்டு தோற்றனர். இறுதியில் திருமால் மற்றும் பிரம்மர் இருவரும் அச்சிறுவனிடம் சமாதானம் பேசினர். ஆனால் அவன் பிடிவாதமாக இருந்தான். இதனால் கோபமடைந்த சிவபெருமான் தம் திரிசூலத்தைக் கொண்டு அச்சிறுவனின் தலையைக் கொய்தார். பிறகு அச்சிறுவன் பார்வதியின் புதல்வன் என்று அறிந்ததும் தேவர்கள் அதிர்ச்சி அடைந்தனர்.
பார்வதி தேவி தமக்கு ஒரு பிள்ளை வேண்டும் என்று சிவபெருமானிடம் வேண்டினார். அவருக்கு சிவபெருமான் ஆசி வழங்கினார். அவர் அறிவுறுத்தல்படி பார்வதி தம் சகோதரர் திருமாலை நோக்கி பல காலங்கள் புண்ணிய விரதம் என்னும் கடுந்தவம் மேற்கொண்டார். இறுதியாக திருமால் தோன்றி அவர் விருப்பப்படி அவருக்கு மும்மூர்த்திகளின் அம்சத்துடன் ஒரு பிள்ளை பிறக்கும் என வரமருளினார்.
விநாயகர் என்பது சன் தொலைக்காட்சியில் திங்கள் முதல் சனிக்கிழமை வரை இரவு 07.00 மணிக்கு ஒளிபரப்பாகி, அக்டோபர் 22, 2018 ஆம் ஆண்டு முதல் திங்கள் முதல் சனி வரை மாலை 6:30 மணிக்கு ஒளிபரப்பான பக்தித்தொடர் ஆகும். இது சோனி டிவியில் ஒளிபரப்பாகும் விக்னஹர்தா கணேஷ் என்ற இந்தி தொடரின் தமிழாக்கம் ஆகும்.
தொழிலாளர் வகுப்பு, பாட்டாளி வர்க்கம், உழைக்கும் வர்க்கம் எனவும் அழைக்கப்படும் உழைக்கும் வகுப்பு என்பது, சிறப்பாக உடல் உழைப்பு வேலைகளிலும் கைத்தொழில் துறையிலும், கூலிக்கு வேலை செய்யும் மக்கள் குழுவைக் குறிக்கும். உழைக்கும் வகுப்புத் தொழில்களுள் உடலுழைப்புத் தொழில்கள்,
சில மூளையுழைப்புத் தொழில்கள், பெரும்பாலான கவனிப்புத் தொழில்கள் என்பன அடங்கும். உழைக்கும் வகுப்பினர் கூலித் தொழில் மூலம் கிடைக்கும் வருமானத்தில் மட்டுமே தங்கியுள்ளனர். இவ்வகுப்பு கைத்தொழில்மயப் பொருளாதாரங்களின் பெரும்பாலான உழைக்கும் மக்களையும், கைத்தொழில்மயமாகாத பொருளாதாரங்களின் பெரும்பாலான நகரப் பகுதி மக்களையும், நாட்டுப்புற உழைப்பாளர்களையும் உள்ளடக்குகிறது.
சமூக வகுப்புக்களைக் குறிக்கும் பல சொற்களைப் போலவே "உழைக்கும் வகுப்பு" என்பது பல வழிகளில் வரைவிலக்கணம் கூறப்பட்டும், பயன்படுத்தப்பட்டும் வருகிறது. மார்க்சியவாதிகளும், சமூகவுடமைவாதிகளும் பயன்படுத்தும், உழைப்பு ஆற்றலையும், திறனையும் தவிர விற்பதற்கு எதுவும் அற்ற எல்லோரையும் உழைக்கும் வகுப்பு உள்ளடக்குகிறது என்பதுவே மிகப் பொதுவான வரைவிலக்கணம் ஆகும். இந்த அடிப்படியில், வணிக முயற்சிகளில் இருந்தும், பிறருடைய உழைப்பில் இருந்தும் வருமானம் பெறுவோர் தவிந்த எல்லாவகையான உடலுழைப்புத் தொழிலாளரையும் மூளையுழைப்புத் தொழிலாளரையும் "உழைக்கும் வகுப்பு" உள்ளடக்குகிறது.
ஐக்கிய அமெரிக்காவில் புலமைசாராத வகையில் பயன்படுத்தும்போது உடலுழைப்பில் தங்கியிருக்கும், சிறப்பாக மணிநேர அடிப்படையில் கூலி பெறும் சமூகப் பிரிவினரையே குறிக்கிறது. சில வகையான அறிவுத் துறைகளிலும், குறைவான அறிவியல் தன்மை கொண்ட ஆய்விதல் அரசியல் பகுப்பாய்வுகளிலும், உழைக்கும் வகுப்பு என்பது பட்டம் பெறாத தொழிலாளர்களைக் குறிப்பதுண்டு. உழைக்கும் வகுப்பினரைத் திறன்சாராத் தொழிலாளர், கைப்பணியாளர், வெளித் தொழிலாளர், ஆலைத் தொழிலாளர் என நான்கு வகையாகப் பிரிக்கின்றனர்.
மார்க்சியக் கோட்பாட்டிலும், சமூகவுடைமை எழுத்துக்களிலும் உழைக்கும் வகுப்பு என்னும் சொல் பாட்டாளி வர்க்கம் என்னும் சொல்லுக்கு ஈடாகவும் பயன்படுவதுடன், உற்பத்திச் சாதனங்களின் உடைமையாளர்களுக்காகப் பொருளாதார மதிப்பை உருவாக்குவதில் ஈடுபடும் உடல் உழைப்பாளர்களையும், மூளை உழைப்பாளர்களையும் ஒருங்கே உள்ளடக்குகிறது.
இவர் தன் வாழ்க்கையில், பலோமார் கல்லூரி, அவுசுட்டன் கிளயர் இலேக் பல்கலைக்கழகம், நடுவண் புளோரிடா பல்கலைக்கழகம் ஆகிய நிறுவன்ங்களில் கல்வி கற்பித்துள்ளார். இப்போது இவர் வடக்கு அரிசோனா பல்கலைக்கழகத்தில் கல்வி கற்பித்து வருகிறார். இவர் நாசாவின் ஜான்சன் விண்வெளி மையத்திலும் நிலா, கோள் நிறுவனத்திலும் அமெரிக்க புவியியல் அளக்கையிலும் . அரிசோனா, பிளாகுசுட்டாப் வான்புவியியல் மையத்திலும் ஆய்வு செய்துள்ளார். இவர் ஆர்லண்டோவில் அமைந்த நடுவண் புளோரிடா பல்கலைக்கழகத்தின் இராபின்சன் வான்காணகத்தின் முதல் இயக்குநராகப் பணியாற்றியுள்ளார்.
நாதைன் ஜி, பர்லோ ஓர் அமெரிக்க வானியற்பியலாளர் ஆவார். இவர் இப்போது வடக்கு அரிசோனா பல்கலைக்கழகத்தில் இயற்பியல், வானியல் துறையின் பேராசிரியராக உள்ளார். இவர் 2010 இல் இத்துறையின் இணைத்தலைமை வகிக்கலானார். இவர் இப்பல்கலைக்கழக நாசா விண்வெளி நல்கைத் திட்ட்த்தின் இயக்குநரும் ஐசோனா விண்வெளி நல்கைக் கூட்டமைப்பின் இணை இயக்குநரும் ஆவார்.
அச்சமயத்தில் யாழ்ப்பாணத்தில் இருந்து சபாரத்தினம் பிள்ளை என்பவர் அங்கு வந்து குடியேறினார். அவர் சிறுமி ஜெயலட்சுமி மீது அபிமானம் கொண்டு தனது குழந்தையென மதித்து வளர்த்து வந்தார். தனது எட்டாவது வயதில் தஞ்சாவூரில் தஞ்சை ஆட்சியர் முன்னிலையில் நடனமாடிப் பரிசு பெற்றார். தொடர்ந்து பல இடங்களில் நடனமாட சந்தர்ப்பம் கிடைத்தது. ஜெயலட்சுமிக்கு 12 வயதாகும் போது, சபாரத்தினம் பிள்ளை யாழ்ப்பாணத்திற்குத் திரும்பி விடவே ஜெயலட்சுமி மீண்டும் பாட்டி வீட்டிலேயே வளர வேண்டியதாயிற்று. அந்நேரத்தில் வழுவூர் பி. இராமையா பிள்ளை சென்னையில் இருந்து அங்கே வந்திருந்தார். அவர் ஜெயலட்சுமியை தன்னுடன் சென்னைக்கு அழைத்து வந்து ஜுப்பிட்டர் பிக்சர்சாரிடம் அறிமுகப்படுத்தினார். அச்சமயம் அவர்கள் கண்ணகி திரைப்படத்தைத் தயாரித்துக் கொண்டிருந்தார்கள். இதற்கு ராமையா பிள்ளையே நடன ஆசிரியராக இருந்தார். மாதவி வீட்டில் கோவலன் முன்னிலையில் அதிரூபமான பெண் உமக்கேற்பவே நடப்பாள், அழைத்து வரவா சுவாமி என்ற பதத்திற்கு பாவம் பிடிப்பது போல ஆடும் பாத்திரத்தில் நடிக்க வாய்ப்புக் கிடைத்தது.
ஜெயலட்சுமி தமிழ்நாடு, காரைக்காலை அடுத்த திருமலைராயன் பட்டணத்தில் முதலியார் வகுப்பில் பிறந்தார். தனது மூன்றாவது அகவையிலேயே தாயையும், உடன்பிறந்த ஒரே தம்பியையும் இழந்தார். இந்த அதிர்ச்சியைத் தாங்காமல் தந்தையும் வீட்டை விட்டு வெளியேறி விட்டார். ஜெயலட்சுமி தனது பாட்டியாரின் ஆதரவில் வளர்ந்தார். ஏழு வயதில் பரத நாட்டியத்தை தனது சிற்றப்பாவிடம் கற்றுக் கொள்ள ஆரம்பித்தார். திருமலைராயன் பட்டணத்தில் இருந்து சிறிது காலம் சிதம்பரத்தில் ஆறாம் வகுப்பு வரை படித்து விட்டு மீண்டும் தனது ஊருக்குத் திரும்பினார்.
அதன் பின்னர் கிட்டத்தட்ட ஓராண்டு காலம் என். எஸ். கே நாடகக் குழுவில் இணைந்து நாடகங்களில் நடித்தார். இழந்த காதல், கிருஷண லீலா, மனோகரா ஆகிய நாடகங்களில் சிறப்பாக நடித்து புகழ் பெற்றார். ஒரு முறை நாடகம் பார்க்க வந்திருந்த ஏ. வி. மெய்யப்பச் செட்டியார் தனது நாம் இருவர் திரைப்படத்தில் கதாநாயகியாக நடிக்கும் வாய்ப்பை ஜெயலட்சுமிக்கு வழங்கினார். இப்படம் அவருக்கு நட்சத்திரப் பதவியை வழங்கியது.
அடுததாக, குபேர குசேலா, கன்னட ஹரிச்சந்திரா, பிரபாவதி ஆகிய படங்களில் நடனமாடினார். ஜகதலப் பிரதாபன் திரைப்படத்தில் உப நடிகையாகத் தோன்றி நடித்தார். தொடர்ந்து ஹரிதாஸ் திரைப்படத்தில் கங்காதேவியாகவும், சௌ சௌ படத்தில் செவிலியாகவும், ஸ்ரீ வள்ளி படத்தில் மெல்லியாகவும் தோன்றி நடித்தார்.
நாம் இருவருக்குப் பிறகு பைத்தியக்காரன் படத்தில் நடனமாடினார். பிழைக்கும் வழி படத்தில் கதாநாயகியாக நடித்தார். தொடர்ந்து பாரிஜாதம், நவஜீவனம் ஆகிய படங்களில் நடித்தார்.
நில எடுப்பு அல்லது நிலம் கையகப்படுத்தல் , இந்தியாவின் மத்திய, மாநில அரசு துறைகள் மற்றும் அரசுத் துறை நிறுவனங்களின் பொதுக் காரணங்களுக்காக, நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டத்தின் படி, தனியாருக்கு சொந்தமான பட்டா நிலத்தை உரிய இழப்பீடு வழங்கி கையகப்படுத்துதல் என்பதே நில எடுப்பு ஆகும்.
40 ஏக்கருக்கு மேற்படாமலும், நில மதிப்பு 25 லட்சத்திற்கு மிகைப்படாமலும் இருந்தால் மாவட்ட ஆட்சியர் ஒப்புதல் பெற்று, மாவட்ட அரசிதழ் மற்றும் உள்ளூர் தினசரி செய்தி பத்திரிக்கைகளிலும் விளம்பரப் படுத்தப்பட வேண்டும்.
பொது காரியம் என்பதற்கு சட்டப்பிரிவு 3 ன் கீழ், எட்டு இனங்களாக வகைப்படுத்தப்பட்டுள்ளது. தனியார் துறை நிறுவனத்திற்காக நிலம் கையகப்படுத்து பொது காரியமாக கருத முடியாது. நிலம் என்பது அதில் உள்ள கட்டிடங்கள், மரங்கள் மற்றும் நிலுவையில் உள்ள பயிர்கள் அடங்கும்.
நில எடுப்பு அலுவலர் நிதி அதிகார வரம்பிற்கேற்ப வட்டாட்சியரோ, கோட்டாட்சியரோ இருப்பார்கள். 75 ஏக்கருக்கு மேல், ஒரு திட்டத்திற்காக கையகப்படுத்த வேண்டிய இனங்களில் தனி அலுவலர்கள் நியமனம் செய்யப்படுவார்கள்.